open-index/open-wikipedia-markdown huggingface dataset:
Adobe After Effects

**Adobe After Effects**, Adobe Systems ընկերության կողմից թողարկված ծրագիր վիդեոֆայլերը ձևակերպելու, անիմացիա և տարբեր էֆեկտներ ստեղծելու համար։ Լայն տարածում ունի նկարահանված վիդեոնյութերի խմբագրման մեջ, գովազդային և տեսային հոլովակներ ստեղծելու, տիտրերի, անիմացիայի մեջ և այնտեղ, որտեղ պետք է թվային վիդեոէֆեկտներ։

Անունը ծագում է էֆեկտից, որը հայտնի է որպես «*տեսողական զգացողության կայունություն*»։

Սկզբում *After Effects* ծրագիրը ստեղծել է *Company of Science and Art* (կարճ`CoSA ) կազմակերպությունը։ 1.0 տարբերակը դուրս է եկել 1993 թվականին։ Այնուհետև նույն թվականի հուլիսին CoSA -ն After Effects -ի հետ միասին գնել է Aldus ընկերությունը։ Որը իր հերթին 1994 թվականին PageMaker и After Effects ծրագրերի հետ միասին ձեռք է բերել Adobe ընկերությունը։

## Տարբերակների պատմություն
Սկզբում *After Effects* ծրագիրը ստեղծել է *Company of Science and Art* (կարճ`CoSA ) կազմակերպությունը, ԱՄՆ, Փրովիդենս (Ռոդ Այլենդ)։ 1.0 տարբերակը դուրս է եկել 1993 թվականին։ Այնուհետև նույն թվականի հուլիսին CoSA -ն After Effects -ի հետ միասին գնել է Aldus ընկերությունը։ Որը իր հերթին 1994 թվականին PageMaker և After Effects ծրագրերի հետ միասին ձեռք է բերել Adobe ընկերությունը։ Արդեն 3.0. տարբերակը ստեղծեց Adobe-ը։

## Տես նաև
* Adobe
* Adobe Illustrator
* Adobe Photoshop
* Adobe Premiere Pro
* Adobe Photoshop Lightroom
* Adobe Audition
* Adobe Acrobat

## Ծանոթագրություններ

## Արտաքին հղումներ
* After Effects Adobe -ի կայքում 
* The After Effects Timeline

Կատեգորիա:Adobe Creative Suite
Կատեգորիա:C++-ով գրված ծրագրեր
Կատեգորիա:Տեղեկատվական տեխնոլոգիաներ
Հմայակ Սիսակյան

**Հմայակ Սոսի Սիսակյան** (), հայ սրտաբան։ Բժշկական գիտությունների դոկտոր (2001), պրոֆեսոր (1993)։

Բժիշկ, կենսաբան Սոս Սիսակյանի որդին։

## Կենսագրություն
Հմայակ Սիսակյանը ծնվել է 1969 թվականին Երևանում։ 1992 թվականին ավարտել է Երևանի բժշկական ինստիտուտի բուժական ֆակուլտետը։ 2001 թվականին  Մոսկվայի Սեչենովի անվան ակադեմիայում պաշտպանել է գիտական թեզ «Միոկարդիալ ռեմոդելավորման կլինիկական և պաթոգենետիկ բնութագրերը իդիոպաթիկ դիլատացիոն կարդիոմիոպաթիայի դեպքում» թեմայով և ստացել բժշկական գիտությունների դոկտորի գիտական աստիճան։ 1994-2002 թվականներին եղել է Երևանի պետական բժշկական համալսարանի Ներքին հիվանդությունների № 1 ամբիոնի դոցենտ, 2002-2004 թվականներին՝ ԵՊԲՀ  Ներքին հիվանդությունների ախտանշանագիտության ամբիոնի, 2004 թվականից N 1 համալսարանական հիվանդանոցի սրտաբանության կլինիկայի ղեկավար, 2000 թվականից Ուլտրաձայնային համալսարանական ուսումնական կենտրոնի համահիմնադիր և համաղեկավար (Թոմաս Ջեֆերսոն համալսարանական կլինիկայի մասնաճյուղ, Ջեֆերսոնի ուլտրաձայնային հետազոտության ուսումնական կենտրոն, Ֆիլադելֆիա), 2002 թվականից՝ ԵՊԲՀ Անհետաձգելի սրտաբանության  ամբիոնի վարիչ, 2007 թվականից Նոր հայկական բժշկական ամսագրի գլխավոր խմբագրի տեղակալ։

Աշխատանքները վերաբերում են կարդիոմիոպաթիայի ժամանակ սրտամկանի կառուցվածքային ձևափոխման (վերամոդելավորման) առանձնահատկություններին և սիրտանոթային համակարգի վրա կենսաբանական ակտիվ նյութերի հորմոնալ գործոնների ազդեցությանը։ Հեղինակ է մի շարք բուհական ուսումնամեթոդական ձեռնարկների, գիտական հոդվածներ է տպագրել միջազգային ամսագրերում, զեկույցներով հանդես է եկել միջազգային համաժողովներում։

## Անդամակցություն
* Ամերիկայի սրտաբանական ընկերակցություն
* Հայաստանի սրտաբանական ընկերակցության խորհրդի անդամ
* Եվրոպական սրտաբանական ընկերակցություն
* Սրտային անբավարարության ընկերակցություն
* Եվրոպայի սրտաբանների միության էխոկարդիոգրաֆիայի ընկերակցության անդամ
* Հյուսիսային ամերիկայի ռադիոլոգիական միություն
* Ռուսական սրտաբանական ամսագրի խմբագրակազմի անդամ
* «Ռուսաստանի սրտաբանական ամսագիր» (ռուսերեն) հանդեսի խմբագրական խորհրդի անդամ

## Պարգևներ
* Երևանի պետական բԺշկական համալսարանի ոսկե մեդալ, 2005, 2010

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ բժիշկներ
Կատեգորիա:Հայ պրոֆեսորներ
Կատեգորիա:Հայ սրտաբաններ
Սոս Սիսակյան

**Սոս Հմայակի Սիսակյան** (), հայ բժիշկ-կենսաբան։ Բժշկական գիտությունների դոկտոր (1986), պրոֆեսոր (1987)։

Սրտաբան Հմայակ Սիսակյանի հայրը։

## Կենսագրություն
Սոս Սիսակյանը ծնվել է 1936 թվականին Արարատի շրջանի Այգեզարդ գյուղում։ 1961 թվականին ավարտել է Երևանի բժշկական ինստիտուտը։ 1970 թվականից աշխատել է Երևանի պետական բժշկական համալսարանի բժշկական կենսաբանության և գենետիկայի ամբիոնում, 1988 թվականից՝ վարիչ։

[մինի|Սոս Սիսակյանի հուշատախտակը [Նալբանդյան փողոց (Երևան)|Երևանի Նալբանդյան 47 հասցեում]]

Աշխատանքները վերաբերում են փորձարարական պայմաններում սրտամկանի ինֆարկտի ժամանակ արյան մազանոթային համակարգում տեղի ունեցող փոփոխություններին և նրանց շտկման ուղիների որոնմանը։ Մշակել և ներդրել է սրտամկանի արյան մազանոթային համակարգի մանրադիտակային հայտնաբերման և նրա ֆունկցիոնալ վիճակի ուսումնասիրման նոր եղանակ։ Հեղինակ է ուսումնամեթոդական ձեռնարկների ու դասագրքերի։

## Աշխատանքներ
* Ընդհանուր և բժշկական գենետիկայի դասընթաց։ Դասագիրք։ Երևան։ Ա. հ., 1997 (համահեղինակ)։
* Ընդհանուր և բժշկական կենսաբանություն։ Երևան։ Զանգակ-97, 2002։
* Ընդհանուր և բժշկական կենսաբանություն։ Դասագիրք բժշկական համալսարանի ուսանողների համար։ Երևան։ Զանգակ-97, 2004 (համահեղինակ)։
* Ընդհանուր և բժշկական կենսաբանություն։ Երևան։ Զանգակ-97, 2005։
* Ընդհանուր և բժշկական կենսաբանություն։ Երևան։ Զանգակ-97, 2006։
* Ընդհանուր և բժշկական կենսաբանություն։ Երևան։ Զանգակ-97, 2007։
* Ընդհանուր և բժշկական կենսաբանություն։ Երևան։ Զանգակ-97, 2008։
* Ընդհանուր և բժշկական կենսաբանություն։ Երևան։ Զանգակ-97, 2012։
* Կենսաբանություն։ Կենդանի օրգանիզմների բազմազանությունը։ Երևան։ Տիգրան Մեծ, 2007։
* Կենսաբանություն։ Բույսեր, բակտերիաներ, սնկեր, քարաքոսեր, կենդանիներ։ Երևան։ Առերեսում-Անի, 1999 (համահեղինակ)։
* Կենսաբանություն։ Բույսեր։ Դասագիրք հանրակրթական դպրոցների 5-րդ դասարանի համար։ Երևան։ Առերեսում-Անի, 1999 (համահեղինակ)։
* Կենսաբանություն բուհ ընդունվողների համար։ Երևան։ Գրիգոր Տաթևացի, 2011, Երևան։ Գրիգոր Տաթևացի, 2011։

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ բժիշկներ
Կատեգորիա:Հայ կենսաբաններ
Կատեգորիա:Հայ պրոֆեսորներ
Բողոքի ցույցեր ԱՄՆ օդանավակայաններում (2017)

thumb|400px|Ցուցարարները Նյու Յորքի օդանավակայանում
**Բողոքի ցույցեր ԱՄՆ օդանավակայաններում** (), բողոքի ցույցերի շղթա, որը տեղի է ունեցել ԱՄՆ խոշոր քաղաքների օդանավակայաններում։ 2017 թվականի հունվարի 28-ին հազարավոր մարդիկ հավաքվել են Նյու Յորքի Ջոն Քենեդու անվան միջազգային օդանավակայանում։ Հրամանի համաձայն իսլամադավան 7 երկրների քաղաքացիների մուտքը ԱՄՆ ժամանակավորապես արգելվում է։ Տարբեր աղբյուրների տվյալներով, օդանավակայանում հավաքվել է 2000 մարդ։

## Բողոք
[справа|thumb|200x200пкс|[Ամերիկայի ձայնի պատրաստած ռեպորտաժը նվիրված ցույցերին]]
Բողոքի ցույցերը սկսվել են հունվարի 28-ին, երբ մի խումբ անձինք, առավոտյան ժամը 11-ին հավաքվեցին Նյու Յորքի օդանավակայանում։ Ցույցի մասնակիցները հավաքվել են N4 տերմինալի մոտ, որտեղ վայրէջք են կատարում միջազգային չվերթները։ Բազմությունը մեծացավ այն ժամանակ, երբ սոցիալական հարթակներում Նյու Յորքի էմիգրացիոն կոալիցիան () կոչ արեց հավաքվել օդանավակայանում։ Մարդիկ հավաքվել էին՝ քննադատելու Թրամփի որոշումը և իրենց աջակցությունը հայտնելու փախստականներին և ներգաղթյալներին։ Մինչ երեկո ցուցարարների թիվը այնքան է մեծացել, որ բողոքի ակցիան շարունակվել է նաև տերմինալի ավտոկայանատեղիում։ Նրանք իրենց հետ բերել էին ցուցապաստառներ, վանկարկել են կարգախոսներ և իրականացվող գործողությունները անվանել են «մուսուլմանների արգելք» (): Նրանք շարժվել են տերմինալից տերմինալ։ Այդպիսի մի ցույց էլ տեղի է ունեցել Սթաթեն Այլենդ շրջանի Պորտ Ռիչմոնդ թաղամասում։

Մասնակից խմբերի շարքում եղել են այնպիսի խմբեր, ինչպիսիք են *Make the Road New York*, *Jews for Racial and Economic Justice* (JFREJ) և *Black Latino Asian Caucus members*: 18:00-19:00 New York Taxi Workers Alliance-ի (NYTWA) վարորդները դադարել են պատվերներ ընդունել Նյու Յորքի օդանավակայանից։ Երեկոյան ոստիկանությունը մարդկանց չի թողել մտել AirTrain, առանց տոմսերի։ Ժամը 20:00-ից հետո նահանգապետ Էնդրյու Կուոմոն հայտարարել է, որ մարդկանց նորից թողել են մտնել գնացքներ։

Հունվարի 28-ին Էնն Դոնելին, Բրուքլինի դաշնային դատավորը, արգելք է դրել հրամանի մի մասի վրա՝ «թույլ տալով օդանավակայանում մնացած միգրանտներին մտնելու երկիր»։ Սիեթլի և Վիրջինիայի շրջանային դատարանները համանման որոշումներ են կայացրել։ Որոշումը հնարավորություն է տալիս մնալ երկրում այն անձանց, ովքեր ունեն գործող վիզաներ։ Սակայն, Քաղաքացիական իրավունքների պաշտպանության ամերիկյան միության իրավաբանները և *Yale’s Worker and Immigrant Rights Advocacy Clinic*-ից Զախարի Մենֆրեդին նշում են, որ օդանավակայաններում մնացած անձանց կարող են տեղափոխել այլ վայրեր։ Հունվարի 28-ին տեղեկություններ տարածվեցին այն մասին, որ Legal Aid-ի իրավաբանները դեռ թույլտվություն չեն ստացել իրենց պաշտպանյալներին, ովքեր գտնվում են Քենեդու անվան օդանավակայանում։ Բրուքլինում ցուցարարները դատարանի շենքի մոտ սպասել են որոշման ընդունմանը։

Հունվարի 28-ին ձերբակալված երկու իրաքցիները դատի են տվել Դոնալդ Թրամփին և ամերիկյան ողջ կառավարությանը։

ԱՄՆ նախագահը հայտարարել է, որ իր հրամանը «հիասքանչ գործում է։ Դուք կարող եք այն տեսնել օդանավակայաններում, Դուք կարող եք այն տեսնել ամենուրեք»։ Ամերիկացի իրավաբան և Նյու Յորքի նախկին քաղաքապետ Ռուդոլֆ Ջուլիանին ասել է, որ նախագահ Թրամփը դիմել է իրեն, մինչ համապատասխան հրամանի արձակումը։

## Ծանոթագրություններ

Կատեգորիա:2017
Կատեգորիա:Դոնալդ Թրամփի նախագահություն
Դեղին Քրիստոս

**«Դեղին Քրիստոս»** (),  ֆրանսիացի պոստիմպրեսիոնիստ, սինթետիզմի, պրիմիտիվիզմի հիմնադիր և նախակարապետ Պոլ Գոգենի նկարը։ Այս ստեղծագործությունը հեղինակը վրձնել է 1889 թվականին։ Յուղաներկով կտավի չափերն են 91,1 × 74,3 սմ։ «Դեղին Քրիստոս» ստեղծագործությունն այսօր պահպանվում և ցուցադրվում է Օլբրայթ-Նոքս պատկերասրահում (Բուֆֆալո, Նյու Յորք նահանգ, ԱՄՆ)։

## Ստեղծման պատմություն
Պոլ Գոգենն առաջին անգամ Պոնտ Ավեն այցելեց 1886 թվականին։ Նկարչի ստեղծագործության Բրետանական ժամանակահատվածը, որտեղից կատարել է այցելություններ դեպի Առլ՝ Վինսենթ վան Գոգին, բնութագրվում է մի քանի կրոնական թեմաների ստեղծմամբ, այդ թվում և «Դեղին Քրիստոս» ստեղծագործությունը։ ֆրանսիացի գրող Օկտավ Միրբոն այս կտավն անվանել է «կաթոլիկ պատարագի, հնդկական մեդիտացիայի, գոթական  հերյուրանքի և նուրբ սիմվոլիզմի բարբարոսական սուր խառնուրդ»։

## Նկարագիր
«Դեղին Քրիստոս» ստեղծագործության մեջ ցավահար Հիսուս Քրիստոսը պատկերված է երեք բրետոնացի գյուղացի կանանց շրջապատւմ։ Վերջիններս հագել են ազգային ավանդական հանդերձանք, որոնք բնորոշ են 19-րդ դարի վերջին։ Խաչված Քրիստոսի հետին պլանում Պոլ Գոգենը նկարել է տիպիկ ֆրանսիական գյուղական բնապատկեր։ Հանգստությունը, որը տարածվում է երկնքում, կանանց խոնարհ, խաղաղ նստելաձևերը, հագեցած դեղին «արևային» լանդշաֆտը, աշնանային կարմիր տերևներով ծառերը, գյուղացին, ով հեռվում զբաղված է իր գործով, կարծես կապ չունեն խաչի վրա տեղի ունեցած ողբերգության հետ։ Վերոնշյալները կտրուկ կերպով հակադրության մեջ են գտնվում Հիսուս Քրիստոսի հետ, որի դեմքին արտացոլված է չարչարանքի այն մակարդակը, որը սահմանակցում է ապատիայի, անտարբերության հետ։

Անսահման չարչարանքը, որն արտացոլված է Հիսուս Քրիստոսի դեմքին, հակադրության մեջ է գտնվում մարդկանց անհոգ վիճակի հետ։

## Ծանոթագրություններ

## Գրականությոն
* 

## Արտաքին հղումներ
*   
*   
*   

Կատեգորիա:1889 նկարներ
Կատեգորիա:Պոլ Գոգենի նկարներ
Կատեգորիա:Օլբրայթ-Նոքս պատկերասրահի նկարներ
Կատեգորիա:Ֆրանսիայի արվեստ
Գելոտոֆոբիա

**Գելոտոֆոբիա** ( — «ծիծաղ»,  — «վախ»), նյարդային հոգեկան խանգարում, որը սոցիոֆոբիայի տեսակ է։ Գելոտոֆոբիան վախ է, ուրիշների կողմից ծաղրի առարկա դառնալու։ Միևնույն ժամանակ ծիծաղը կարող է լինել և՛ դրական, և՛ բացասական։ Գելոտոֆոբիան հանդիպում է տարբեր մշակույթներում։
Մարդը, որը տառապում է այս հիվանդությամբ, շատ մեծ վախ է զգում մարդկանց կարծիքների հանդեպ։ Նա շատ ուշադիր հաշվարկում է իր յուրաքանչյուր քայլը և մի քանի անգամ մտածում իր բոլոր գործողությունների մասին՝ առաջին հերթին ուշադրություն դարձնելով մարդկանց տված գնահատականին։

## Պատմություն
Գելոտոֆոբիայի մասին առաջինը գրել է գերմանացի հոգեբան և հոգեբույժ Միխայել Տիտցը։ Նա համարում է, որ այդ հիվանդությունը սոցիոֆոբիայի հատուկ տեսակ է։ Առաջին անգամ այս վախը ներկայացվել է 2008 թվականին միջազգային ամառային հինգերորդ դպրոցի գիտական կազմակերպությանը ():

## Դասակարգում
Ցյուրիխի համալսարանի գելոթոլոգիայի մասնագետները գելոֆոբիայի հիվանդությամբ տառապող մարդկանց բաժանում են երկու խմբի։
# Միշտ թաքցնում են իրենց վախը ուրիշների ծաղրանքի առարկա դառնալուց, և փորձում են ծաղրել մյուսներին։
# Փորձում են խուսափել այն իրավիճակներից, որտեղ կարող են իրենց վրա ավելի ծիծաղել։

## Գելոտոֆոբիան որպես համախտանիշ
Վ․Ռուխը և Ռ․Տ Պրոյերը գտնում են, որ գելետոֆոբիայի ֆենոմենը պետք է դիտարկել ոչ միայն որպես նոզոլոգիական առանձին մաս, այլ նաև որպես առանձին ախտանիշ։ Նրանք գելոտոֆոբիայով հիվանդներին համեմատեցին Մ․Տիտցայի չափանիշների հետ՝ դեպրեսայի բնորոշ տիպ, ոչ բնորոշ տիպ և հոգեկան առողջություն։ Այն հարցերը, որոնք վերաբերում էին գելոտոֆոբիայով տառապողների ամոթի զգացողությանը և դեպրեսայի ոչ բնորոշ տիպին, նրանք պատասխանել են նույնկերպ և դրանք առանձնացրել են տարբեր խմբերում։

## Ծանոթագրություններ

Կատեգորիա:Ծիծաղ
Կատեգորիա:Ֆոբիաներ
Վիլֆրանկ (Ատլանտյան Պիրենեյ)

**Վիլֆրանկ** (),  կոմունա Ֆրանսիայում, որը գտնվում է Աքվիտանիա շրջանում, Ատլանտյան Պիրենեյ դեպարտամենտում։ Մտնում է Նիվ Ադուր կանտոնի կազմի մեջ։ Հանդիսանում է Բայոն շրջանը։

Համայնքի INSEE կոդ՝ 64558։

## Աշխարհագրություն
ձախից|մինի|200x200փքս|Կոմունայի քարտեզ
Կոմունան գտնվում է Փարիզից հարավ-արևմուտք 670 կմ հեռավորության վրա, Բորդոյից հարավ-արևմուտք 175 կմ, իսկ Պոյից արևմուտք`90 կմ։

Կոմունայի արևմուտքում հոսում է Նիվ գետը։

### Կլիմա
Կլիման տաք օվկիանոսային է։ Ձմեռը մեղմ է, հունվարի միջին ջերմաստիճանը +5°С -ից մինչև+13°С է,  −10&nbsp;°C-ից ցածր հազվադեպ է լինում։  Տարեկան տեղումների քանակը թափվում է 15 օրերի ընթացքում՝ նոյեմբերից ապրիլ ամիսներին՝ ձյան տեսքով։ Առավելագույն ջերմաստիճանը ամռանը  20-30&nbsp;°C  է, իսկ 35&nbsp;°C-ից բարձր հազվադեպ է լինում։  Տեղումների տարեկան քանակը բարձր է և կազմում է 1100 մմ։ Կոմունայում գերակշռում են անհողմ եղանակները, ուժեղ քամիները հազվադեպ են։

## Բնակչություն
Համայնքի բնակչությունը 2010 թվականին կազմում էր 2225 մարդ։

## Տնտեսություն
2010 թվականի տվյալներով 1507 աշխատունակ տարիքի մարդկանցից (15-64 տարեկան) 1054-ը տնտեսապես ակտիվ էին, 453-ը անգործ (ակտիվության ցուցանիշը 69,9 %, 1999 թվականին եղել է՝ 70,7%)։ 1054 աշխատունակ բնակիչներից 963-ը աշխատում էին (499 տղամարդ և 464 կին), անաշխատանք էին 91 -ը (47 տղամարդ և 44 կին)։ 453 անգործ մարդկանցից 142-ը աշակերտներ կամ ուսանողներ են, 209-ը թոշակառու, 102-ը չէին աշխատում այլ պատճառներով:.

## Տեսարժան վայրեր
* Սուրբ Հովհաննես Մկրտիչ եկեղեցի։ Պատմական հուշարձան է 1927 թվականից։

## Պատկերասրահ

Պատկեր:Mairie2-Villefranque.jpg|Քաղաքապետարանի շենքը
Պատկեր:Milafrangako geltokia II.jpg|Կայարանի շենքը
Պատկեր:Villefranque Stèle1.JPG|Բասկերի սկավառակաձև կոթող
Պատկեր:Villefranque Stèle4.JPG|Բասկերի սկավառակաձև կոթող


## Ծանոթագրություններ

## Արտաքին հղումներ
* Официальный сайт 
* 
* 
* 

Կատեգորիա:Ֆրանսիայի բնակավայրեր
Էյֆելյան աշտարակի նմանակների ցանկ

Էյֆելյան աշտարակը հանդիսանում է ամենահայտնի կառույցների մեկը։ Այդ իսկ պատճառով էլ տարօրինակ չէ, որ ամբողջ աշխարհում հաշվվում է հայտնի կառույցի ավելի քան 30 նմանակ։

Էյֆելյան աշտարակից ոգեշնչվել են Անգլիայի Բլեքփուլի աշտարակի ճարտարապետները։ Այն բանից հետո, ինչ Բլեքփուլի քաղաքապետն այցելեց 1889 թվականի փարիզյան ցուցահանդեսը, նա թույլատրեց կառուցել նման աշտարակ։ Աշտարակի շինարարական աշխատանքներն ավարտին հասցվեցին 1894 թվականին։

Աղյուսակում ներկայացված են Էյֆելյան աշտարակի նմանակները` ըստ կառույցի բարձրության.

## Տես նաև
* Էյֆելյան աշտարակ

## Ծանոթագրություններ

Կատեգորիա:Աշտարակներ
Կատեգորիա:Էյֆելյան աշտարակ
Կատեգորիա:Ցանկեր:Ճարտարապետություն
Սողոմոն Զաքարյան Աբիսողոմյան

**Սողոմոն Զաքարյան Աբիսողոմյան(ց)** (ծնն. թվ. անհայտ է, Թիֆլիս - 1868, Թիֆլիս), հայազգի պետական, քաղաքական, հասարակական գործիչ, Թիֆլիսի քաղաքագլուխ, բարեգործ։

Ս.Աբիսողոմյան սերում է առաջին կարգի քաղաքացու կոչում ունեցող Տփղիսի (Թբիլիսիի) բնիկ հայկական տոհմից։

1831 թվականի հունվարի 12-ին Ս.Աբիսողոմյանն ընդգրկվում է Ներսիսյան դպրոցի «Կոմիտէտ Բարեկարգութեան ուսումնարանի Հայոց Տփխիսայ» միության կազմում։ 1838 թվականին Երեմիա Արծրունու գլխավորությամբ մասնակցել է առևտրական ընկերության ստեղծման աշխատանքներին

1841 թվականին Ս. Աբիսողոմյանը Վրացա-Իմերեթական նահանգի պատգամավոր էր։ Նրան էր վստահվել 1844 թվականին հունիսին Վերայի հայոց գերեզմանատանը եկեղեցի կառուցելու առնչությամբ Նիկոլայ Ա կայսեր և ՆԳ նախարարության թույլտվությունը ստանալուց հետո շինարարական աշխատանքներին հետևելը։ 1845 թվականին նա արդեն ուներ «առևտրային խորհրդականի» կոչում։ Նույն թվականին ընդգրկվել էր արքունի նորաստեղծ թատրոնի 9 հոգուց բաղկացած վարչության կազմում։ Ընդառաջելով Կովկասի փոխարքա Վորոնցով-Դաշկովի առաջարկին՝ նա ստանձնում է թատրոնի շենքն իր միջոցներով կառուցել, սակայն, նախագիծը տեսնելուց հետո, հրաժարվել է հովանավորել՝ ասելով, որ չնայած նախօրոք ինքը խոստացել էր 200.000 ռուբլի տրամադրել, սակայն նման նախագծին 50.000 ռուբլուց ավել չի տա։ Նրա հիմնադրած ընկերությունը աստիճանաբար ընդլայնում էր իր գործունեությունը ձկնաարդյունաբերության ոլորտում և արդեն 1854 թվականին մասնաբաժին ուներ նաև Սալիանիի ձկնորսատեղիում։ Ակտիվ էր հիմնականում կրթության, մշակույթի և առևտրի ոլորտներում։ 1855 թվականին ռուս-թուրքական պատերազմի ժամանակ գեներալ Մուրավյովի առաջարկությամբ ստանձնել է Թիֆլիսում կազմավորված աշխարհազորային 6 ջոկատներից 2-րդի հրամանատարությունը։

Ս. Աբիսողոմյանը չորս տարվա ընդմիջումով երկու անգամ՝ 1860-1861 և 1865-1866 թվականներին ընտրվել է Թիֆլիսի քաղաքագլուխ։ Նրա պաշտոնավարության շրջանում՝ 1860 թվականի հոկտեմբերի 5-ից Թիֆլիսի և Փոթիի միջև սկսել է գործել հեռագրակապ։ Քաղաքի համար իրականացրել է կրթական, սոցիալական լայնածավալ աշխատանքներ։

[մինի|300px|[Թբիլիսիի Սուրբ Նշան եկեղեցին, որի գերեզմանոցում է գտնվել Ս.Աբիսողոմյանի գերեզման]]
1868 թվականին թաղվել է Թիֆլիսի Սուրբ Նշան եկեղեցու գերեզմանոցում գտնվող Աբիսողոմյանցների տոհմական գերեզմանատանը։ Նրա տապանաքարը 1980-ական թվականների վերջերում արդեն չէր երևում։ Հավանաբար կա՛մ ոչնչացվել է, կա՛մ մնացել ասֆալտապատ ճանապարհի տակ։

## Ծանոթագրություններ

Կատեգորիա:Հայ քաղաքական գործիչներ
Կատեգորիա:Հայ հասարակական գործիչներ
Կատեգորիա:Հայ պետական գործիչներ
Կատեգորիա:Թբիլիսիի Սուրբ Նշան եկեղեցու գերեզմանոցում թաղվածներ
Կատեգորիա:Թբիլիսիի հայազգի քաղաքապետներ
Դուք չեք թողնի ինձ

«Դուք չեք թողնի ինձ․․․» (), Ալլա Սուրիկովայի ֆիլմը, նկարահանված 2006 թվականին։ Ֆիլմը հիմնված է Սերգեյ Աշքենազիի «Գրիգորի Եսեեվիչ» վեպի հիման վրա։

## Սյուժե
Նկարիչ Գրիգորի Զարիցկու կինը՝ դերասանուհի Վերան, վերադառնում էր տուն առողջարանից։ Շուտով Վերան ստանում է նամակ մի ծանոթից, որին նա հանդիպել էր ծովում։ Նամակը պատահաբար ստանում է նրա ամուսինը․․․ Ցավը ներսում նա որոշում է խանդի տեսարաններ չսարքել և պատասխան նամակ գրել Վերայի անունից։

Վերան ունեցե՞լ է սիրավեպ և ինչպիսի՞ հետևանքներ ունեցան անծանոթի ի հայտ գալուց հետո։

## Դերերում
*Ալեքսանդր Նիկոլայեվիչ Բալուև - «Գրիգոր Եսեեվիչ Զավիցկին նկարիչ», 
*Ելիզավետա Բոյարսկայա - *Վերա Եվգեևնա Նիկիֆորովա֊Զարիցկայա(Վերչկա), դերասանուհի, 
*[[Միխայիլ Բոյարսկի]] - «Եվգենի Անդրեյեվիչ», Վերայի հայրը, 
*[[Նատալյա Սելեզնյովա]] - «Նատալյա Վասիլյևնա», Վերայի մայրը, 
*Վիկտոր։
*Նիկոլայ Բալուև, 
*[[Միխայիլ Ալեքսեևիչ Լուկաշով]], 
*[[Սերգեյ Պետրովիչ Նիկրոնենկո]] - «Իվանով», թատրոնում ռեժիսոր, 
*[[Անդրեյ Ալբերտովիչ Ֆեդորցով]] - թատրոնի տնօրեն, 
*[[Ելենա Վսեվոլոդովնա Սաֆնովա]] - «Պրոտասովա», 
*[[Յուրի ԱԱլեքսանդրովիչ Կուզնեցով]] - «Լենին», 
*[[Սաշենկա Կուզնեցովա]] - «Լենինի» աղջիկը, 
*[[Մարիա Վլադիմիրովնա Կուզնեցովա]] - «ռեժիսորի օգնական», 
*[[Նիկոլայ Իսակովիչ Պաստուխով]] - «ծերունի», 
*[[Իգոր Բարիսովիչ Սկլյար]] - «Համլետ», 
*[[Նիկոլայ Վլադիմիրովիչ Ֆոմենկո]] - «Էմանուել Մուխին», ջութակահար, 
*[[Գալինա Անատոլեվնա Բոկաշեվսկայա]] - *Գերտրուգա, թատրոնի պրիմա, 
*Տատյանա Էդուարդովնա - «Լառա» մարնահարդար, 
*Օլեգ Բոչարով - կինոռեժիսոր, 
*«Մարզի ակտիվը»։
** Ալեքսանդր Արտյոմի Ադաբաշյան, 
** Միխայիլ Անատոլեվիչ Միշին, 
* Անատոլի Եգորեվիչ Կալմիկով - «Գոշա» հարևան, 
* Իգոր Իվանովիչ Վորոբյով - «Միկոլա» հարևան, 
* Մարիա Ալեքսանդրովնա Շալաևա - «Ժաննա», 
* Էլվիրա Դենիսենկո, 
** Ալեքսանդր Պավլին Գոլովին, 
** Անտոն Անդրեյեվիչ Կապանին, 
* Իրինա Ալեքսանրովնկա Ագեյկինա - «Գալչկա», քարտուղարուհի, 
* Ալեքսանդր Միխաիլովիչ Բելով - «Վիկտորի» ձայնը, 
* Ալինա Իլյինիչնա Սուրիկովա - «Վիկտորիայի» մոր ձայնը։

## Նկարահանման խումբ
* Սցենարի հեղինակ - Ալլա Իլյինիչնա Սուրիկովա, «Գրիգորի Եսեևիչ» վեպի հիման վրա, 
* Բեմադրող֊ռեժիսոր - Ալլա Իլյինիչնա Սուրիկովա, 
* Երաժշտությունը - Ալեքսեյ Անատոլյեվիչ Շելիգին, 
* Երաժշտական ձևավորում - Դմիտրի Սմիրնով, 
* Օպերատոր Լոմեր Բիդձինովիչ Հախվլեդիանի, 
* Նկարիչ - Լեոնիդ Լոոնիդովիչ Պերցև, 
* Պրոդյուսեր - Եվգենյա Արխանգելսկայա,

## Աղբյուրներ
* 
* «Դուք ինձ չեք թողնի»  на Рускино.ру
* 

Կատեգորիա:2005 ֆիլմեր
Կատեգորիա:Ռուսական ֆիլմեր
Diigo

**Diigo**, սոցիալական վեբկայք, որի միջոցով գրանցված օգտատերերը կարող են գրանշել և պիտակել վեբ էջերը։ Կայքը նախատեսված է առցանց ընթերցանության ու հետազոտությունների համար։ Այն թույլ է տալիս օգտատերերին ընդգծել վեբ էջի ցանկացած մաս, ինչպես նաև կատարել նշումներ ընդգծված մասի կամ ընդհանուր էջի վերաբերյալ։ Այս ծանոթագրությունները կարելի է պահել գաղտնի, կարելի է կիսվել Diigo խմբում կամ էլ կարելի է ուղարկել հղումը մեկ ուրիշին։ «Diigo» անունը ծագում  է *Digest of Internet Information, Groups and Other stuff* բառերի հապավումից, որը նշանակում է *համացանցի ինֆորմացիայի, խմբերի և այլ բաների քաղվածք*։ 
Պրեմիում հաշիվ ունեցող օգտատերերը կարող են կատարել ամբողջական տեքստերի որոնումներ գրանշումների պահված պատճենների միջոցով։

Diigo-ի միջոցով նաև կարելի է 
*էջանշել էջերը, դրանք դասավորելով ըստ ցուցակների (lists) կամ ըստ պիտակումների (tags),
*նախընտրելի գույնով նշել տեքստի առանձին հատվածները ու դրանք պահպանել էջանիշների հետ միասին։ Հետագայում վերադառնալով այդ նույն էջը՝ այդ մասերը նշված կլինեն նույն գույնով, (սա աշխատում է այն ժամանակ, երբ դիտարկիչում տեղադրված է diigo-ի ընդլայնումը),
*պահպանել էջերը ամբողջությամբ, քանի որ եթե տվյալ էջը հետագայում անհասանելի լինի, diigo-ում այն կմնա (պետք է հաշվի առնել, որ անվճար հաշվի համար քանակը սահմանափակ է),
*կպչուն նշումներ (floating stickly note) կպցնել էջերի վրա ու վերադառնալով դրանք միշտ տեսնել,
*էջանշել հետագա ընթերցման ենթակա (read later) էջերը ու հետո վերադառնալ էջին,
*կատարել խմբային հետազոտություններ, քանի որ կա հնարավորություն ստեղծելու խումբ, որում կարելի է կիսվել թեմատիկ նյութերով, կազմակերպել քննարկումներ, համատեղ կոնսպեկտել թեմաները,
* բաժանորդագրվել ձեզ համար հետաքրքիր մարդկանց այն թեմատիկ կամ պիտակված փոստերին, որոնց թեման ձեզ հետաքրիր է RSS հոսքի միջոցով։

## Պատմություն
Diigo-ի գործարկումը հանդիպեց շատ հակասական կարծիքների։ 2006 թվականին Diigo-ն ցուցակագրվեց, որպես լավագույն տասը որոնողական գործիքնեից մեկը CNET-ի կողմից։ 2009 թվականի մարտին Diigo-ն ձեռք բերեց Looksmart-ի  Furl ծառայությունը չբացահայտված գնով։ Կայքի ընդլայնումը հասանելի է նաև Քրոմի ինտերնետ-խանութում։
Diigo-ի բջջային հավելվածները հասանելի են  iOS, Անդրոիդ և Վինդոուզ հեռախոսների համար։

## Տես նաև
*diigo գործիքներ։

## Ծանոթագրություններ

Կատեգորիա:Ծրագրավորման գործիքներ
Կատեգորիա:Որոնողական համակարգեր
Սպեկտրասկոպիա

**Սպեկտրոսկոպիա,** ֆիզիկայի բաժին, նվիրված էլեկտրամագնիսական ճառագայթման սպեկտրների ուսումնասիրմանը, ավելի լայն իմաստով՝ տարբեր տեսակների ճառագայթումների սպեկտրների ուսումնասիրմանը։ Սպեկտրոսկոպիայի մեթոդները օգտագործվում են ատոմների, մոլեկուլների, և նրանցից կազմված մարմիների էներգետիկ կառուցվածքների հետազոտման համար։ Սպեկտրոսկոպիան օգտագործվում է այնպիսի մակրոսկոպիկ հատկությունների հետազոտություների համար ինչպիսիք են ջերմաստիճանը և խտությունը, իսկ վերլուծական քիմիայում՝ համապատասխան նյութերի հայտնաբերումը։

Սպեկտրոսկոպիայի առավելութույններից է *[[in situ]]* հետազոտման հնարավորությունը, այսինքն առանց անմիջական հպման, հեռավորության վրա և առանց նյութի համապատասխան պատրաստման։ Այդ իսկ պատճառով նա մեծ թափով զարգացում է ստացել և լայն տարածում է գտել, օրինակ՝ լայն կիռառություն ունի աստղագիտության մեջ։

## Սպեկտրոսկոպիայի խնդիրներ
**Ուղիղ խնդիր**՝ սպեկտրի տեսակի կանխատեսումը կախված նյութի տեսակից, կազմությունից և այլ նման պարամետրերից։

**Հակադարձ խնդիր**՝ որոշել նյութի նյութագրական հատկություները կախված սպեկտրի հաթկություներից։

## Սպեկտրոսկոպիայի տեսակներ և մեթոդներ
Սպեկտրոսկոպիայի հետազոտման տեսակները լինում են տարբեր և այդ տեսակները ունեն իրեն մեթոդների հավաքածուն։
* ատոմական սպեկտրոսկոպիա՝ հետազոտում է էլեկտրոնների էներգետիկ անցումները ատոմական օրբիտաներում։
** Ատոմա-աբսորբցիոն սպեկտրոսկոպիա
** Ատոմա-էմիսիոն սպեկտրոսկոպիա
** Ատոմային ֆլուրոսցենցիա
* մոլեկուլային սպեկտրոսկոպիա՝ հետազոտում է էներգետիկ անցումները էլեկտրոնների միջև, մոլեկուլների տատանողական և պտտողական էներգետիկական մակարդակներում։
** Ֆոտոէլեկտրոնային սպեկտրոսկոպիա
** Օպտիկական սպեկտրոսկոպիա (ալիքների տեսանելի տիրույթում)
** Ենթակարմիր սպեկտրոսկոպիա
** Անդրամանուշակագույն սպեկտրոսկոպիա
** Ռենտգենյան սպետրոսկոպիա
** Տերահերցային սպեկտրոսկոպիա
** Միկրոալիքաին սպեկտրոսկոպիա
** Մյոսբաուերյան սպեկտրոսկոպիա
** Մաս-սպեկտրոսկոպիա
** Լույսի կոմբինացված տարալուծման սպեկտրոսկոպիա
** Միջուկամագնիսական ռեզոնանս
** Էկոկտրոնային պարամագնիսական ռեզոնանս

## Տես նաև
* Սպեկտրալ անալիզ
* Սպեկտրաֆոտոմետրիա
* Միջուկային ֆիզիկա

## Ծանոթագրություններ

## Արտաքին հղումներ
* Официальный сайт Института спектроскопии Российской академии наук

Կատեգորիա:Անալիտիկ քիմիա
Կատեգորիա:Դիտողական աստղագիտություն
Կատեգորիա:Միջուկային ֆիզիկա
Կատեգորիա:Մոլեկուլային ֆիզիկա
Կատեգորիա:Սպեկտրասկոպիա
Կյանք ու կռիվ 2. 25 տարի անց

**«Կյանք ու կռիվ 2. 25 տարի անց»**, ռեժիսոր Մհեր Մկրտչյանի 2017 թվականին նկարահանած ֆիլմ։

## Ֆիլմի մասին
«Կյանք ու կռիվ 2. 25 տարի անց»` կրկին պատմություն է մեր մասին, մեր ձեռքբերումների ու ձախողումների, մեր երջանկության ու դժբախտության, մեր հարազատների ու թշնամիների, մեր սիրո, երազանքների ու մեր պատերազմի մասին…Նախորդ ֆիլմի հերոսների ճակատագրերի միջով այս ֆիլմում տեսնում ենք անցած 25 տարվա մեր ճանապարհը։
«Կյանք ու կռիվ» ֆիլմի նկարահանումների ընթացքում սկսվեց ապրիլյան քառօրյա պատերազմը, որը պրոդյուսերներին և ռեժիսորին դրդեց մտածել 2-րդ ֆիլմի ստեղծման մասին։

## Դերերում

*
*
*
*
*
*
*
*
*
*
*
*

## Նկարահանող խումբ
* Սցենարի հեղինակ, բեմադրող ռեժիսոր՝ Մհեր Մկրտչյան
* Բեմադրող օպերատոր՝ Վահագն Տեր-Հակոբյան
* Կոմպոզիտոր՝ Արմեն Մարտիրոսյան, Անդրանիկ Բերբերյան
* Գլխավոր պրոդյուսերներ՝ Ռուբեն Ջաղինյան
* Պրոդյուսեր` Կարեն Ղազարյան 
* Ֆիլմի տնօրեն` Արմեն Միրիմանյան

## Ծանոթագրություններ

## Արտաքին հղումներ
* Կյանք ու կռիվ 2. 25 տարի անց ֆիլմը ՅուԹյուբում

Կատեգորիա:2017 ֆիլմեր
Կատեգորիա:Հայկական ֆիլմեր
Կատեգորիա:Մհեր Մկրտչյանի ֆիլմեր
Հունվարյան դեպքեր (Լիտվա)

**Հունվարյան դեպքեր** (), ընդհարում Լիտվայում 1991 թվականի հունվարի 11-ից 13-ն ընկած ժամանակահատվածում։

Խորհրդային Միության անկման շրջանում, 1990 թվականի մարտի 11-ին Լիտվայի գերագույն խորհուրդն ընդունում է երկրի անկախության վերականգնման մասին հռչակագիրը, ինչը, սակայն, չեն ընդունում խորհրդային իշխանությունները՝ այն հակասահմանադրական որակելով։ 1991 թվականի հունվարին երկրում բռնկվեցին զանգվածային բողոքի ակցիաներ, որոնք արտոնված չէին խորհրդային իշխանությունների կողմից։ Ի պատասխան զանգվածային ցույցերին, խորհրդային ուժերը Լիտվա ուղարկեցին հատուկջոկատայինների, որոնք ռազմավարական նշանակության մի շարք օբյեկտներ գրավեցին։ 1991 թվականի հունվարի 12-ի լույս 13-ի գիշերը Կարմիր բանակի զրահատեխնիկան մտցվեց մայրաքաղաք Վիլնյուսի կենտրոն՝ շարժվելով դեպի հեռուստաաշտարակ։ Հատուկ ջոկատայինների (մասնավորապես՝ ՊԱԿ Ալֆա ջոկատի) և խաղաղ ցուցարարների բախման հետևանքով սպանվեց 14 քաղաքացի և ևս 702-ը ստացան տարբեր աստիճանի վիրավորումներ։

Զանգվածային ցույցեր անցկացվեցին նաև Ալիտուսում, Կաունասում, Շյաուլյայում և Վարենայում։

## Ծանոթագրություններ

## Արտաքին հղումներ

* Հունվարյան դեպքերի 15-ամյակին նվիրված պորտալ 

Կատեգորիա:1991 Եվրոպայում
Կատեգորիա:20-րդ դարի պատերազմներ
Կատեգորիա:Լիտվայի պատմություն
Կատեգորիա:ԽՍՀՄ արտաքին հարաբերություններ
Կատեգորիա:ԽՍՀՄ փլուզում
Կատեգորիա:Սառը պատերազմ
Ալսու (Ֆրանսիա)

**Ալսու** (), կոմունա Ֆրանսիայում, որը գտնվում է Ակվիտանիա շրջանում, Ատլանտյան Պիրենեյ դեպարտամենտում։ Մտնում է Յուստարից Բաիգյուրա է Մոնդարրեն կանտոնի կազմի մեջ։ Հանդիսանում է Բայոն շրջանը։

Համայնքի INSEE կոդ՝ 64255։

## Աշխարհագրություն
ձախից|մինի|200x200փքս|Կոմունայի քարտեզ
Կոմունան գտնվում է Փարիզից հարավ-արևմուտք 680 կմ հեռավորության վրա, Բորդոյից հարավ-արևմուտք 180 կմ, իսկ Պոյից արևմուտք`90 կմ։

### Կլիմա
Կլիման տաք օվկիանոսային է։ Ձմեռը մեղմ է, հունվարի միջին ջերմաստիճանը +5°С -ից մինչև +13°С է, −10&nbsp;°C-ից ցածր հազվադեպ է լինում։ Տարեկան տեղումների քանակը թափվում է 15 օրերի ընթացքում՝ նոյեմբերից ապրիլ ամիսներին՝ ձյան տեսքով։ Առավելագույն ջերմաստիճանը ամռան  20-30&nbsp;°C  է, իսկ 35&nbsp;°C-ից բարձր հազվադեպ է լինում։ Տեղումների տարեկան քանակը բարձր է և կազմում է 1100 մմ։ Կոմունայում գերակշռում են անհողմ եղանակները, ուժեղ քամիները հազվադեպ են։

## Բնակչություն
Համայնքի բնակչությունը 2010 թվականին կազմում էր 502 մարդ։

## Տնտեսություն
2010 թվականի տվյալներով 333 աշխատունակ տարիքի մարդկանցից (15-64 տարեկան) 249-ը տնտեսապես ակտիվ էին, 84-ը անգործ (ակտիվության ցուցանիշը 74,8%, 1999 թվականին եղել է՝ 65,5%)։ 249 աշխատունակ բնակիչներից 231-ը աշխատում էին (121 տղամարդ և 110 կին), անաշխատանք էին 18-ը (9 տղամարդ և 9 կին)։ 84 անգործ մարդկանցից 21-ը աշակերտներ կամ ուսանողներ են, 44-ը թոշակառու, 19-ը չէին աշխատում այլ պատճառներով:.

## Պատկերասրահ

Պատկեր:Halsou Eglise.jpg|Աստվածամոր Վերափոխման եկեղեցի
Պատկեր:Halsou Ecole.jpg|Դպրոցի շենքը
Պատկեր:Haltsu-Larresoroko geltokia.jpg|Կայարանի շենքը
Պատկեր:Monument aux morts de Halsou.jpg|Զինվորական հուշարձանը
Պատկեր:Halsou Stèle.jpg|Բասկերի սկավառակաձև կոթող
Պատկեր:Halsou Stèle4.jpg|Բասկերի սկավառակաձև կոթող


## Ծանոթագրություններ

## Արտաքին հղումներ
* 
* 
* 

Կատեգորիա:Ֆրանսիայի բնակավայրեր
Ռաֆալ Օլբինսկի

**Ռաֆալ Օլբինսկի** (, ), լեհ նկարազարդող։ Ծնվել է Լեհաստանում, սակայն իր գործունեությունը ծավալում է ԱՄՆ-ում։ 1969 թվականին ավարտել է  Վարշավայի տեխնոլոգիական  համալսարանի ճարտարապետության ֆակուլտետը։ Այժմ դասավանդում է  Նյու Յորք Տեսողական արվեստի դպրոցում։

[280px|մինի|Օլբինսկու պաստառը [Բանգկոկի`  Համաշխարհային ֆիլմի  4-րդ փառատոնի շրջանակներում, Թաիլանդ, 2006]]
280px|մինի|Օլբինսկու մեկ այլ պաստառ նույն փառատոնի շրջանակներում

## Կյանք և գործունեություն
1981 թվականին Օլբինսկին տեղափոխվում է Միացյալ Նահանգներ, որտեղ էլ ներկայանում է որպես նկարազարդող և դիզայներ։ Օլբինսիկու աշխատանքները նման են բելգիացի հայտնի նկարիչ Ռենե Մագրիտի աշխատանքներին։ Նկարելու իր մոտեցումը Օլբինսկին բնութագրում է որպես «պոետիկ սյուրռեալիզմ»։ Նա նշում է, որ իրեն բոլորն էլ ոգեշնչում են, հատկապես Սոլ Սթեյնբերգը, Միլթոն Գլեյզերը, Մարշալ Արիզմենը և Բրեթ Հոլանդը։

Ռաֆալ Օլբինսկու աշխատանքները ներկայացված են Ժամանակակից արվեստի թանգարանում, Սմիթսոնյան ինստիտուտում, Կոնգրեսի գրադարանում (Վաշինգտոն) , Պաստառների թանգարանում (Վարշավա) և Եվրոպայի ու Միացյալ Նահանգների այլ թանգարաններում։

1992 թվականին Օլբինսկին սերտ համագործակցություն է սկսում Շերի և Քենեթ Նահանների հետ։ Այդ ժամանակից ի վեր նրանք ակտիվորեն տարածում են Օլբինսկու նկարները աշխարհով մեկ։

1996 թվականին  ԱՄՆ տեղեկատվական գործակալությունը նրան հանձնարարում է պաստառ  նկարել Երկրի օրվա 25-րդ տոնակատարության համար։ 2002-2010 թվականներին Օլբինսկու նկարները ներառվում են «Մեծ տիեզերք» նախագծում` որպես Երկրի օրվա տոնակատարության խորհրդանիշ։

1999 թվականին «444» Պատկերասրահի հանձնարարությամբ Օլբինսկին նկարում է Սան Ֆրանցիսկոյի սյուրռեալիստական պատկերը։

2001 թվականին «Արվեստը դարասկզբին» խորագրի ներքո Ուիլի-Բրենթ տանը (Բեռլին) ներկայացվում են Օլբինսկու աշխատանքները։

2002 թվականին Օլբինսկին զբաղվում է Ֆիլադելֆիայի Օպերայում ներկայացվելիք Մոցարտի «Դոն Ժուան» ներկայացման ձևավորմամբ։ Նա մեծ գովասանքի է արժանանում Նյու Յորք Թայմսի քննադատների կողմից։ Նույն թվականին Օլբինսկու աշխատանքները ներկայացվում  են «Բարոյական նպատակով արվեստ» ցուցահանդեսի շրջանակներում։

Օլբինսկին ստեղծում  է բարոյական արժեքների թեմայով մի շարք նկարներ, որոնք հերթականությամբ հայտնվում են գերմանական լրատվական ամսագիր Սթերնում։

2009 թվականին «Հին արժեքների նոր երազները» խորագրով Օլբինսկին մեծ ցուցահանդես է կազմակերպում Ջուլ Քոլինս Սմիթ թանգարանում (Օբերն)։

## Մրցանակներ
Իր գեղարվեստական նվաճումների համար Օլբինսկին ստացել է ավելի քան 150 մրցանակ։ 1994 թվականին  նա ստացել է Համաշխարհային Օսկար աշխարհի ամենահիշարժան պաստառի համար։ Լեհաստանի Հանրապետության նախագահը Օլբինսկուն շնորհել է «Գլորիա Արտիս» ոսկե մեդալը` արվեստի ոլորտում ամենաարժեքավոր մրցանակը։

1994 թվականին Լոնդոնում  Օլբինսկին պարգևատրվել է որպես լավագույն նկարազարդիչ։

1996 թվականին Օլբինսկու նկարներց մեկը ճանաչվել է լավագույնը «Նկարազարդողների հասարակության ամենամյա ցուցահանդեսի» շրջանակներում, և նրան շնորհվել է «Սթիվեն Դոհանոսի» մրցանակ։

2002 թվականի հուլիսին  իտալական Ֆոնդի քաղաքում Օլբինսկուն տրվում է «Ջուլիա աստվածուհու» մրցանակ նրա` ժամանակակակից արվեստի ոլորտում կատարած ներդրումների համար։

## Ծանոթագրություններ

Կատեգորիա:Լեհ դիզայներներ
Կատեգորիա:Լեհ նկարիչներ
Գոռ Էլյազյան

**Գոռ Էլյազյան** (), հայ ֆուտբոլիստ, «Շիրակ» ֆուտբոլային ակումբի դարպասապահ։

## Ակումբային կարիերա
Էլյազյանը սկսել է ֆուտբոլ խաղալ 12-13 տարեկանում Մալաթիայի օլիմպիական ռեզերվների դպրոցում, որտեղ հաճախել է իր եղբոր հետ։ Նա առաջին իսկ մարզման ժամանակ որոշել է, որ խաղալու է բացառապես դարպասապահի դիրքում, որովհետև բակում խաղալիս միշտ կանգնել է դարպասի մոտ։

Մարզումների ժամանակ Էլյազյանին նկատել է մարզիչներից մեկը, որն աշխատում էր և՛ այդ դպրոցում, և՛ «Բանանց» ֆուտբոլային ակումբում։ Նա էլ տղային հրավիրել է  ակումբ։ Կես տարի անց նա պայմանագիր է կնքել ակումբի հետ։ Առաջին մրցաշրջանում նա ակումբի երկրորդ կազմում մասնակցել է Առաջին լիգային։ Սակայն հետագայում «Բանանցում» նրա կարիերան սկսել է անկում ապրել, և նա սկսել է ավելի վատ հանդես գալ։ Այդ ժամանակ հրավեր է ստացել «Իմպուլս» ակումբից և տեղափոխվել այնտեղ։

Առաջին երկու մրցաշրջանն անցկացրել է «Իմպուլսի» երկրորդ կազմում։ 2011 թվականի մրցաշրջանի նա նույնպես սկսել է ակումբի երկրորդ թիմի կազմում, սակայն ակումբի երկու հիմնական դարպասապահների անհաջող խաղը մարզիչներին ստիպել է փոփոխություններ կատարել։ Էլյազյանը տեղափոխվում է հիմնական կազմ, որտեղ իր նորամուտը կատարում է հունիսի 11-ին՝ մասնակցելով «Բանանցի» դեմ արտագնա խաղին։ 2011/12 մրցաշրջանում թիմի հետ հասել է Հայաստանը գավաթի խաղարկության եզրափակիչ, որտեղ (0:1) հաշվով պարտվել է Գյումրիի «Շիրակին»։

## Ձեռքբերումներ
*  **«Իմպուլս»**
** Հայաստանի գավաթի խաղարկության եզրափակչի մասնակից - 2011/12

## Ծանոթագրություններ

## Արտաքին հղումներ
* Ֆուտբոլիստի էջը ՀՖՖ պաշնոնական կայքում 
* Ֆուտբոլիստի էջը footballdatabase.eu կայքում 

Կատեգորիա:Հայ ֆուտբոլիստներ
Կատեգորիա:Միկայի ֆուտբոլիստներ
Կատեգորիա:Շիրակի ֆուտբոլիստներ
Կատեգորիա:Ուրարտուի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Իմպուլսի ֆուտբոլիստներ
Դանիել Օպարե

**	Դանիել Տավիա Օպարե** (, ), գանացի ֆուտբոլիստ, գերմանական «Աուգսբուրգի» պաշտպան, ով վարձավճարով հանդես է գալիս ֆրանսիական «Լանսում»։

## Կարիերա
Ֆուտբոլային կարիերան սկսել է «Աշանտի Գոլդ» ակումբում, իսկ մեկ տարի անց տեղափոխվել է «Սվակսեն»։ Անցկացնելով այնտեղ 2007/08 մրցաշրջանը և հաջող հանդես գալով Գանայի հավաքականում՝ Օպարեն տեղափոխվել է «Ռեալ Մադրիդ Կաստիլիա»։ 2010 թվականի ամռանը Դանիելը միացել է «Ստանդարդ (Լեժ)» ակումբին, որի կազմում անցկացրած առաջին մրցաշրջանում դարձել է Բելգիայի գավաթակիր։

2014 թվականի մայիսի 20-ին՝ -ից առաջ, հայտարարվեց, որ Օպարեն պայմանագիր է ստորագրել պորտուգալական «Պորտուի» հետ։

2015 թվականի հունվարի 20-ին պաշտպանը վարձավճարով տեղափոխվել է թուրքական «Բեշիքթաշ» ակումբ, որտեղ խաղացել է մինչև մրցաշրջանի ավարտը։

2015 թվականի օգոստոսի 13-ին Օպարեն երեք տարվա պայմանագիր է կնքել գերմանական «Աուգսբուրգ» ակումբի հետ։

## Միջազգային կարիերա
Օպարեն հրավիրվել է Գանայի երիտասարդական (մինչև 17 տարեկանների) հավաքական, որի կազմում Տոնգոյում կայացած 2007 թվականի Աֆրիկայի պատանեկան առաջնությունում զբաղեցրել է 3-րդ տեղը։ Օպարեն նաև 2007 թվականին մասնակցել է պատանեկան հավաքականների աշխարհի առաջնությանը, որն անցկացվել է Հարավային Կորեայում․ այդ մրցաշարում ազգային հավաքականի կազմում նա մասնակցել է բոլոր 7 հանդիպումներին։ Օպարեն ճանաչվել է առաջնության լավագույն պաշտպան։

Գանայի երիտասարդական (մինչև 20 տարեկանների) հավաքականի կազմում Օպարեն դարձել է 2009 թվականին Եգիպտոսում անցկացված  աշխարհի երիտասարդական առաջնության հաղթող։

2007 թվականի նոյեմբերի 13-ին՝ իր 17-ամյակից երեք շաբաթ անց, Դանիելը հրավիրվել է հավաքական, մասնակցելու Տոգոյի հավաքականի դեմ ընկերական խաղին։

Օպարեն ընդգրկվել է Գանայի հավաքականի ընդլայնված ցանկում՝ նախապատրաստվելով մասնակցել 2008 թվականին անցկացվելիք Աֆրիկյան ազգերի գավաթի խաղարկությանը, սակայն չի ընդգրկվել վերջնական հայտացուցակում ջլերի ձգվելու պատճառով։

2012 թվականի հունվարին Դանիելն ընդգրկվել է Գանայի հավաքականի հայտացուցակում՝ մասնակցելու 2012 թվականի Աֆրիկայի գավաթի խաղարկությանը, սակայն  հավաքականի կազմում չի անցկացրել ոչ մի խաղ։

## Ձեռքբերումններ
; Սվակսեն
* ԿԱՖ Կոնֆեդերացիայի գավաթի դափնեկիր (1) - 2008
* ԿԱՖ Սուպերգավաթի խաղարկության եզրափակչի մասնակից - 2008

; Ստանդարդ (Լեժ)
* Բելգիայի գավաթի դափնեկիր (1) - 2011

### Միջազգային վիճակագրություն

## Ծանոթագրություններ

## Արտաքին հղումներ
* 
 

Կատեգորիա:Բեշիկթաշի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գանայի հավաքականի ֆուտբոլիստներ
Կատեգորիա:Գանացի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Պորտուի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Բրայան Դայսոն

**Բրայան Դայսոն** (, ), Կոկա-Կոլա ընկերության նախկին գործադիր տնօրեն։ Ընկերությունը ղեկավարել է 1986-1991 թվականներին։ Դեյսոնն աշխատել է Կոկա-Կոլա ընկերությունում ավելի քան 35 տարի։ Նա միացել է ընկերությանը 1959 թվականին Վենեսուելայում և երկար տարիներ աշխատել է Հյուսիսային Ամերիկայում, Կարիբյան ավազանում և Մեքսիկայում։ 1978 թվականին Դեյսոնը դարձավ Միացյալ Նահանգների Կոկա-Կոլա ընկերության զովացուցիչ ըմպելիքների բաժնի նախագահ։ 1983 թվականին նա դարձավ Հյուսիսային Ամերիկայի ամբողջ Կոկա-Կոլա ընկերության նախագահը։ 1986 թվականին Դեյսոնը դարձավ Կոկա-Կոլա ձեռնարկատիրության գլխավոր գործադիր տնօրեն։ Նա եղել է Linley Capital ընկերության խորհրդատուն։ 1995 թվականի մայիսից սկսած Դեյսոնն աշխատել է որպես Audits & Surveys Worldwide Inc ընկերության տնօրեն։ 1993 թվականի դեկտեմբերից սկսած Դեյսոնը եղել է Chatham միջազգային կորպորացիայի նախագահ։ Ստացել է բակալավրի աստիճան՝ ավարտելով Բուենոս Այրեսի համալսարանի տնտեսագիտության ֆակուլտետը։ Այնուհետև հաճախել է Հարվարդի բիզնես դպրոց։

Բրայան Դայսոնը համբավվել է նաև իր 30 վայրկյանանոց ճառով:

## Ծանոթագրություններ

## Արտաքին հղումներ
* Բրայան Դեյսոնի լեգենդար 30 վայրկյանանոց ելույթը։ 
* Դեյսոնի գիրքը։

Կատեգորիա:Ամերիկացի գործարարներ
Կյոպպենի կլիմաների դասակարգում

**Կյոպպենի կլիմաների դասակարգում** ամենատարածված դասակարգման համակարգերից մեկը, որը մշակվել է  1900 թվականին ռուս-գերմանացի կլիմատոլոգ Վլադիմիր Պետրովիչ Կյոպպենի կողմից։ 1918 և 1936 թվականներին դասակարման համակարգում Կյոպպենը չնչին փոթոխություններ է կատարել։ Կյոպպենի դասակարման հիմքում ընկած է թե բնական պայմաններում ինչպիսի բույսեր կարող են աճել։ Հիմքում դրված է ջրաջերմային ռեժիմի առանձնահատկությունները։ Առանձնացնում են կլիմայի 5 զոնա.
* А — խոնավ արևադարձային 
* В — երկու չորային
* С — երկու չափավոր տաք, առանց մշտական ձնածածկույթի
* D — երկու բորեալ, ամառային և ձմեռային հստակ անցումով
* Ε —երկու բևեռային
Զոնաների միջև սահմանները անց են կացվում ամենացուրտ և ամենատաք ամիսների իզոթերմով, ինչպես նաև հիմք ընդունելով տարեկան միջին ջերմաստիճանները և տեղումների տարեկան միջին քանակությունը։  А, С և D զոնաների միջև առանձնացվում են չոր ձմեռային (w), չոր ամառային (s) և հավասապես խոնավ (f)կլիմաներ։ Հիմք ընդունելով տեղումների քանակը և ջերմատիճանը չորային կլիմայական զոնաներում առանձնացնում են կլիմայի  երկու տիպ` անապատային (BW) և տափաստանային (BS), իսկ բորեալ զոնայում` տեւնդրային (ЕТ) և սառցային (EF): 
Այս դեպքում առանձնացվում են 11 հիմնական տիպեր։ Հետագա դասակարգման համար օգտագործում են 23 լրացուցիչ բնութագրիչներ և համապատասխան ինդեքներ (а, b, c, d և այլն), որոնք հիմնված են ջրաջերմային ռեժիմի վրա։

## Արտաքին հղումներ
* World Map of the Köppen—Geiger climate classification for the period 1951–2000
* Global climate maps, using Köppen classification (FAO, 1999)

## Ծանոթագրություններ

Կատեգորիա:Կլիմա
Սիգմա-բարիոն

**Սիգմա-բարիոն**, տարրական մասնիկ, որը իրենից ներկայացնում է բարիոն -1 տարօրինակությամբ և 1 իզոտոպական սպինով։ Նրանք խմբավորվում են բազմաթիվ երեքական մասնիկների՝ սիգմա-մինուս-բարիոն Σ−, սիգմա-զրո-բարիոն Σ0, սիգմա-պլյուս-բարիոն Σ+։ Σ-բարիոն կազմում մտնում են վերին, ստորին և մեկ տարօրինակ քվարկ։ Ինչպես նաև Σ-բարիոն ընդունված է անվանել անալոգային մասնիկ, ում s-քվարկի փոխարեն c-, b- կամ t-քվարկ։ Հիմնականում սպինը լինում է 1/2, ուղեծրային մոմենտի առկայության դեպքում սպինը կարող լինել ավելի մեծ։

## Տարօրինակ քվարկ

Տարօրինակ քվարկը էլեկտրական լիցքը −&nbsp;e է, զանգվածը՝ 95 ՄէՎ/c2։ Մյուս քվարկների նման, տարօրինակ քվարկը -1/2 սպինով ֆերմիոն է և մասնակցում է բոլոր չորս հիմնարար փոխազդեցություններին՝ գրավիտացիային, էլեկտրամագնիսականությանը, թույլ և ուժեղ փոխազդեցություններին։ Տարօրինակ քվարկի հակամասնիկը **տարօրինակ հակաքվարկն** է (անգլիալեզու գրականության մեջ երբեմն կոչվում է *հակատարօրինակ քվարկ* կամ պարզապես *հակատարօրինակ*), տարբերվում է նրանից միայն մի քանի մեծությունների նշանով։

Առաջին տարօրինակ մասնիկը (տարօրինակ քվարկով մասնիկ) հայտնաբերվել է 1947 թ. (կաոնները), սակայն տարօրինակ քվարկի գոությունը (վերև և ներքև քվարկների հետ միասին) տեսականորեն առաջադրվել է միայն 1964 թ. Մարի Գել-Մանի և Ջորջ Ցվայգի կողմից՝ բացատրելու համար հադրոնների դասակարգման *[[Ութական ճանապարհ (ֆիզիկա)|Ութական ճանապարհի]]* սխեման։ Քվարկների գոյության առաջին վկայությունները ստացվեցին 1968 թ., Ստանֆորդի գծային արագացուցչային կենտրոնի խոր ոչ առաձգական ցրումների փորձերում։ Այս փորձերը հաստատեցին վերև- ու ներքև-քվարկների գոյությունը, ինչպես նաև տարօրինակ քվարկների, ինչպես պահանջվում էր Ութական ճանապարհի բացատրության համար։

Բոլոր հադրոնների (այդ թվում՝ s-վալենտական քվարկներ չունեցող) կազմության մեջ կան վիրտուալ զույգեր, որոնք բաղկացած են տարօրինակ քվարկից և հակաքվարկից։

## Սիգմա-բարիոնի բնութագրություն

## Արտաքին հղումներ
* 

## Գրականություն
** 
** 

Կատեգորիա:Բարիոններ
Կատեգորիա:Տարրական մասնիկներ
SEAT

**SEAT S.A.** (, «Զբոսաշրջության մարդատար ավտոմեքենաների իսպանական միություն»), իսպանական մեքենաշինական գործարան, որ ընդգրկված է Audi Brand Group-ի կազմում։ Գրասենյակը գտնվում է Իսպանիայի Բարսելոնա քաղաքում (արվարձան  Մարտորել)։

## Պատմություն
ձախից|thumb
Իսպանական մեքենաների պատմությունը սկսվել է 1919 թվականին, երբ իտալիական Fiat ընկերությունն Իսպանիայի Բարսելոնա քաղաքի արվարձանում բացեց իր մասնաճյուղը։ 1953 թվականի նոյեմբերի 13-ին Մարտորելի գործարանում թողարկվեց առաջին SEAT ավտոմեքենան։ 1972 թվականին թողարկվում է երկումիլիոներորդ SEAT-ը։ 1980 թվականին Fiat-ը հրաժարվում է ավելացնել իր կապիտալը SEAT-ում դադարեցնում է իր համագործակցությունն իսպանական ընկերության հետ։ 1982 թվականի սեպտեմբերի 30-ին SEAT-ն համագործակցության պայմանագիր է կնքում գերմանական Volkswagen AG ընկերության հետ, իսկ 1986 թվականի հունիսի 9-ին Volkswagen-ը գնում է իսպանական ընկերության բաժնետոմսերի 51%-ը։ 1990 թվականին Volkswagen Groups-ը դառնում է SEAT-ի լիիրավ սեփականատերը։ 2009/10 մրցաշրջանիս SEAT-ը ՈՒԵՖԱ Եվրոպայի լիգայի պաշտոնական հովանավորն է։

## Գործունեություն
2015 թվականին ընկերությունն իրացրել է 400 հազար, 2014 թվականին՝ 390,5 հազար, 2013 թվականին՝ 355 հազար ավտոմեքենա։

Աշխատակազմում ընդգրկված է 15 հազար մարդ (2015 թվական)։ 2015 թվականին ընկերության շահույթը կազմել է €8,3 միլիարդ (աճել է 11 %-ով 2014 թվականի հետ համեմատած), մաքուր շահույթ՝ €6 միլիոն (2014 թվականին այն կազմել է €66 միլիոն)։

## Մոդելների շարք
### Նախկին մոդելներ

* 600/800
* 850
* 1200 Sport
* 1400
* 1430
* 1500
* 124
* 127
* 128
* 131
* 132
* 133

* Fura
* Panda
* Ritmo
* Ronda
* Terra
* Inca
* Málaga
* Marbella
* Arosa
* Cordoba

### Ներկա մոդելներ
* Ibiza
* Mii
* León
* Altea
* Alhambra
* Exeo/Exeo ST
* Altea XL
* Altea Freetrack
* Toledo

### Կոնցեպտներ
* Cupra GT
* Formula
* Salsa
* Tango
* Altea Freetrack նախատիպ
* Tribu

## Պատկերասրահ

SEAT124.jpg|SEAT 124
Seat 127 elementos de montaje extra 5door.jpg|Seat 127
1980 seat 131.jpg|Seat 131
Seat600.jpg|Seat 600
Seat 850 Spider vl blue TCE.jpg|Seat 850 Spider
SEAT 850.jpg|SEAT 850
Ibiza 1996 Laatste Model.jpg|Ibiza
Seat toledo 2 (1999-2006).jpg|toledo
Seat Leon 2006 black vl.jpg|Leon


## Լոգոտիպ
Փոխել է 2 լոգոտիպ։ Ներկա լոգոտիպը 3-րդն է 
* 1982-1999 թվականին լոգոտիպը եղել է կապույտ S տառը, որի տակ կապույտով գրված էր SEAT:
* 1999-2012 թվականներին լոգոտիպը եղել է երեք մասի բաժանված մոխրագույն S տառը, որի տակ կարմիրով գրված էր SEAT:
* 22012 թվականներից հետո լոգոտիպն է մոխրագույն S տառը՝ բաժանված երկու մասի, որի տակ կարմիրով գրված է SEAT:

## Ծանոթագրություններ

Կատեգորիա:Մեքենաշինական ընկերություններ
Ֆոն դը Գոմ

**Ֆոն դը Գոմ** (), քարանձավ Ֆրանսիայի Դորդոն դեպարտամենտում` Լե Էզիդե Տայակ Սիրյոյ համայնքում։ Քարանձավում կան ուշ հին քարի դար ժայռապատկերներ` կենդանիների պատկերներով։

## Նկարագրություն
Ֆոն դե Գոմ քարայրի պատկերները քարանձավային արվեստի լավագույն օրինակ են։ Բազմաթից բիզոնների, վայրի ձիերի, մամոնտների, հյուսիսային եղջերուների և այլ կենդանիների պատկերները ստեղծվել են տարբեր ոճով` հնագույն, ուղղագիծ, սև ու կարմիր ներկերով նկարներից մինչև բազմագույն հրաշալի կոմպոզիցիաները, որոնք վերաբերում են մադլենյան մշակույթին (մ.թ.ա. 15 000-11 000 տարի)։

Այն, որ ժայռապատկերները վերաբերում են հնագույն ժամանակներին, վերջնականապես ապացուցված համարվեց այն բանից հետո, երբ 1912 թվականին Գ. Պեգուանը ֆրանսիական Պիրենեյներում գտնվող Տյուկ դ'Օդուբեր քարանձավում հայտնաբերեց բիզոնների նմանատիպ պատկերներ. դրանք գտնվում էին ստալակտիտների շերտի տակ, որոնց տարիքը մոտ 10.000 տարեկան էր։

## Բացահայտում
Ֆոն դե Գոմ քարայրը բացվել է 1901 թվականին։ Մի քանի կենդանիների պատկերները կատարված էին բնական չափերով։ Քարայրի պատերին, ոչ մեծ սրահների կամարներին մոտ 80 ժայռապատկերներ կային, որոնցից երկուսը, անկասկած, մամոնտներ էին ներկայացնում։

Քարանձավի սրահներում կատարված պեղումների ժամանակ հայտնաբերվել են կարմիր օքրայի կտորներ և  մանգանի «մատիտներ»։ Ամենայն հավանականությամբ, դրանք այն նույն ներկերն են, որոնք օգտագործել են նախնադարյան նկարիչները ժայռապատկերները ստեղծելիս։ Նման ներկանյութեր հանդիպում են բոլոր այն տեղերում, որտեղ կավահող է, մասնավորապես` Ֆոն դե Գոմից ոչ հեռու գտնվող հովտում։ Այդ տարածքում կան դեղին, կարմիր, երբեմն նաև սև կավի շերտեր, ինչպես նաև երկաթի և մանգանի հանքավայրեր։

1919 թվականին բանաստեղծ Թոմաս Էլիոթը Պիրենեյներ կատարած իր ուղևորության ընթացքում եղել է այն ժամանակ արդեն հայտնի Ֆոն դե Գոմ քարանձավում։

2007 թվականի տվյալներով Ֆոն դե Գոմը Ֆրանսիայում գունավոր ժայռապատկերներ ունեցող միակ քարանձավն էր, որ դեռևս բաց էր լայն հասարակության համար։

## Պատկերասրահ

Պատկեր:Font de gaume bison.jpg |
Պատկեր:Tectiforms_font_de_gaume.jpg |
Պատկեր:Woolly_rhino_font_de_gaume.jpg |
Պատկեր:Mammoth font de gaume.jpg |
Պատկեր:Lion font de gaume.jpg |
Պատկեր:Galloping_horse_font_de_gaume.jpg |
Պատկեր:Procession font de gaume.jpg |


## Ծանոթագրություններ

## Գրականություն
*
*

*

*

## Արտաքին հղումներ
* Քարայրի ժայռապատկերները Ֆրանսիայի մշակույթի նախարարության կայքում

Կատեգորիա:Ժայռապատկեր
Կատեգորիա:Նախնադարյան արվեստ
Կատեգորիա:Քարանձավներ այբբենական կարգով
Կատեգորիա:Ֆրանսիայի աշխարհագրություն
Ռուան (ֆուտբոլային ակումբ)

**«ՖԱ Ռուան»** ( Football Club de Rouen 1899 կամ *FC Rouen*), 1899 թվականին Նորմանդիայի Ռուան քաղաքում հիմնված ֆրանսիական ֆուտբոլային ակումբ։

Հիմնադրման առաջին տարիներից Ռուանը դառնում է ֆրանսիական առաջնության առաջատար ակումբներից մեկը և նորմանդական Հավր Ատլետիկ ֆուտբոլային ակումբի հիմնական մրցակիցը։ 1910 թվականից Ռուան ակումբի մարզադաշտն է դառնում «Բրույերը», որը հետագայում վերանվանվում է «Ռոբեր Դիշոն»՝ ի պատիվ ակումբի հիմնադիր- նախագահ Ռոբեր Դիշոնի։

1933 թվականին նորմանդական երկու ակումբները հավակնում են  ստանալ պրոֆեսիոնալ ակումբի կարգավիճակ  և սկսում են հանդես գալ Ֆրանսիայի ֆուտբոլի առաջնության 2-րդ դիվիզիոնում՝ Լիգա 2-ում։ 1936 թվականին Ռուանին հաջողվում է դառնալ Լիգա 2-ի չեմպիոն և բարձրանալ առաջին դիվիզիոն։ Այդ շրջանում ակումբում հանդես էին գալիս ինչպես  Ֆրանսիայի ազգային հավաքականի, այնպես էլ արտասահմանյան մի շարք հայտնի ֆուտբոլիստներ, ինչպես օրինակ՝ Ֆրանսիայի ազգային հավաքականի լավագույն ռմբարկու Ժան Նիկոլասը։

Կատեգորիա:Ֆրանսիական ֆուտբոլային ակումբներ
Էմմա Լուիս

**Էմմա Լուիս** (, ), ավստրալիացի երգչուհի և երգերի հեղինակ։ 2011 թվականին առաջադրվել է *Unearthed (talent contest)* մրցույթի «Տարվա կատարող» անվանակարգում։ Ավելի ուշ՝ 2013 թվականին ներկայացվել է *ARIA Music Awards* մրցույթի «Լավագույն կատարող» անվանակարգում։ Նա նաև արժանացել է Քվինսլենդի բազմաթիվ մրցանակների։ Նա ելույթ է ունեցել *Boy & Bear* խմբի համերգի սկզբում։

2013 թվականին գերմանացի դիջեյ *Wankelmut*-ը ձայնագրեց Էմիի «Jungle» երգի ռեմիքս֊քավեր տարբերակը։ Ավելի ուշ Իտալիայում դարձավ կրկնակի պլատինե կարգ, ընդգրկվեց  և մտավ  երգերի գերմանական 30 չարթերի մեջ։ 2014 թվականին  ամերիկացի դիջեյ *MK*֊ն ձայնագրեց ռեմիքս, *Wankelmut*֊ի քավըր տարբերակի հիման վրա, որը թողարկվեց «*My Head Is a Jungle [MK Remix]*» անունով։ Ռեմիքս տարբերակը գրավեց առաջին հորիզոնականը *iTunes Elec *Wankelmut tronic Charts* և երկրորդ հորիզոնականը [[Մեծ Բրիտանիա]]յի չարթերում։ 2014 թվականի հաջողությունների շարքից էր այն, որ *Yves Saint Laurent*  համաշխարհային նորաձևության տունն օգտագործեց էմմա Լուիսի «*Jungle*» օրիգինալ երգը *Black Opium* օծանելիքի  ընկերության գովազդային հոլովակում։

2014 թվականին Էմման աշխատել է ավստրալիական *Flight Facilities* էլեկտրոնիկ դուետի կազմում «*Two Bodies*» երգը ստեղծելու համար՝ գրելով և կատարելով երաժշտական մասը։ Երգը զբաղեցրել է 39֊րդ հորիզոնականը *Triple J’s 2015 Hot 100 Countdown*-ում։

2015 թվականին Լուիսը նվագել է բրիտանացի երգիչ [[Սեմ Սմիթ]]ի համերգների բացմանը, երգչի *In the Lonely Hour Tour'' շրջագայության ժամանակ։ Հետագայում հայտարարվեց, որ Էմման կդառնա գլխավոր և միակ երգչուհին, ով կմասնակցի նրա ավստրալիական շրջգայությանը 2015 թվականի նոյեմբեր֊դեկտեմբեր ամիսներին։

## Երաժշտական ոճ
2011 թվականին Էմմա Լոուիսն իր հարցազրույցում նշել է․ «Իմ սիրելի երաժշտական կատարողնեից են Միսի Հիգինսը, Ջոշ Պայկը, Սառա Բլասկոն և Լիորը։ Միսի Հիգինսը իսկապես ներշնչում է ինձ գրել իմ երաժշտությունը»։

## Դիսկագրություն
### Ստուդիական ալբոմներ

### Մինի ալբոմներ

### Սինգլներ
;Որպես հաղորդավար

;Որպես հրավիրված կատարող

## Ծանոթագրություններ

Կատեգորիա:Ավստրալիացի երգչուհիներ
Կատեգորիա:Ավստրալիացի երաժիշտներ
Կատեգորիա:21-րդ դարի երգչուհիներ
Կատեգորիա:Ավստրալիացի երգահաններ